L 229/28
SL
Uradni list Evropske unije
18.9.2023
(d) predložitve ustreznega dokazila, s katerim država članica ali države članice, v katerih namerava vložnik vzpostaviti svoj obrat, izpričujejo, da podpirajo njegovo vzpostavitev; (e) obstoja ustreznih politik, vključno z ukrepi za tehnično zaščito in izvedbenimi ukrepi, katerih cilj je zagotoviti varstvo nerazkritih informacij in pravic intelektualne lastnine, zlasti z namenom preprečevanja nepooblaščenega razkritja poslovnih skrivnosti ali uhajanja občutljivih nastajajočih tehnologij.
Komisija zagotovi smernice o zahtevanih informacijah in njihovi ustrezni obliki.
3.
Komisija obravnava vloge, sprejme svoje odločitve ter o njih uradno obvesti vložnike v roku šestih mesecev od prejema popolne vloge.
Kadar Komisija meni, da so informacije, ki jih je v vlogi predložil vložnik, nepopolne, vložniku omogoči, da brez nepotrebnega odlašanja predloži dodatne informacije, ki so potrebne za dopolnitev vloge.
V odločitvi Komisije se določi trajanje statusa na podlagi predvidene življenjske dobe projekta.
4.
Komisija spremlja doseženi napredek pri vzpostavljanju in delovanju integriranih proizvodnih obratov in odprtih proizvodnih obratov EU ter o tem redno obvešča Evropski odbor za polprevodnike.
5.
Upravljavec obrata lahko od Komisije zahteva, da ponovno preuči trajanje statusa ali spremeni svoje izvedbene načrte v zvezi s skladnostjo z zahtevami na podlagi člena 13(3) oziroma člena 14(3), kadar meni, da je taka preučitev zaradi nepredvidenih zunanjih okoliščin ustrezno utemeljena.
Komisija lahko na podlagi take ponovne preučitve spremeni trajanje statusa, dodeljenega v skladu z odstavkom 3 tega člena, ali sprejme spremembo izvedbenih načrtov.
6.
Kadar Komisija ugotovi, da obrat ne izpolnjuje več zahtev iz člena 13(3) oziroma člena 14(3), upravljavcu integriranega proizvodnega obrata ali odprtega proizvodnega obrata EU omogoči, da predloži pripombe in predlaga ustrezne ukrepe.
7.
Komisija lahko razveljavi odločitev o priznanju statusa integriranega proizvodnega obrata ali odprtega proizvodnega obrata EU, če je priznanje temeljilo na vlogi, ki je vsebovala nepravilne informacije, ali kadar integrirani proizvodni obrat ali odprti proizvodni obrat EU kljub zaključku postopka iz odstavka 5 tega člena ne izpolnjuje zahtev iz člena 13(3) oziroma člena 14(3).
Preden Komisija sprejme tako odločitev, se posvetuje z Evropskim odborom za polprevodnike, potem ko mu je predložila razloge za predlagano razveljavitev.
Vsaka odločitev o odvzemu statusa integriranega proizvodnega obrata ali odprtega proizvodnega obrata EU mora biti ustrezno obrazložena, upravljavec obrata pa ima pravico do pritožbe.
8.
Obrati, katerih status integriranega proizvodnega obrata ali odprtega proizvodnega obrata EU je bil razveljavljen na podlagi odstavka 7 tega člena, izgubijo vse pravice, povezane s priznanjem tega statusa, ki izhajajo iz te uredbe.
Vendar pa za take obrate še naprej velja obveznost iz člena 26(1) za obdobje, ki je enako tistemu, ki je bilo prvotno predvideno ob dodelitvi statusa v skladu z odstavkom 3 tega člena, oziroma kadar je bil status ponovno preučen, veljavnemu trajanju v skladu z odstavkom 5 tega člena.
Člen 16
Javni interes in javna podpora
1.
Za integrirane proizvodne obrate in odprte proizvodne obrate EU se šteje, da prispevajo k zanesljivosti oskrbe s polprevodniki in odpornosti polprevodniškega ekosistema Unije in so zato v javnem interesu.
2.
Države članice lahko, da bi dosegle zanesljivost oskrbe in odpornost polprevodniškega ekosistema Unije, brez poseganja v člena 107 in 108 PDEU uporabijo podporne ukrepe in zagotovijo upravno podporo za integrirane proizvodne obrate in odprte proizvodne obrate EU v skladu s členom 18.